Bosveldhotel – die Moewie | Pikkelik se blik
Bosveldhotel – die Moewie
Ons het gisteraand weer die fliek, Bosveldhotel gekyk en mense het ek dit geniet! Dis net lekker skoon paplag vermaak vir die hele gesin. Selfs Ouboet het vasgenael gesit en kyk! Die hoofrolle word vertolk deur Danie Smuts en Zack Du Plessis. Dit is ‘n uitstekende fliek en ek kon werklik nie glo dat dit al so oud is nie. Die akteurs is goed – baie goed! Dis nie ge’act’ soos wat die ouer movies is nie. Die akteurs is uitstekend! Gesegtes soos – ‘Bedaar vrou, bedaar! en ‘ ‘n hond uit ‘n bos uit’ het my weer laat skaterlag!
‘n Resensie deur SA Shoponline:
Spannende aksie en humor wat boei tot die einde.Hans van Rensburg en Gert Kruger verklaar oorlog teen Trans-Afrika Mynontwikkelings omdat hulle die mooi bosveld in ‘n mynhoop wil verander. Die bestuurder van die myn Hannetjie Kruger (Gert se gewese vrou) probeer ‘n hond uit ‘n bos uit om oom Hans en Gert tot ander insigte te dwing, maar nie sodat jy sal agterkom nie..
Martiens le Roux se konkelry en die mynvoorman se arrogansie dra verder daartoe by dat die “Bosveldkruitvat” uiteindelik ontplof.
‘n Heerlike lekkerlag gesinsfliek, skouspelagtig en aksie-belaai nou vir die eerste keer op DVD beskikbaar!.
Die skrywer was Pieter Pieterse, bekende, storieverteller, karavaanblyer, skrywer, akteur, polisieman, versekeringsverteenwoordiger en grapmaker. Hy is op 9 Junie 1936 in Pietersburg gebore. Sy eerste vrou se naam was Annatjie en onthou julle nog sy ‘Ingelsman’ – sy tweede vrou Jenny. Op 20 Maart 2002 is hy langs sy swembad by sy huis in Marlothpark geving. Sy hande was agter sy rug vasgebind en hy is 22 keer met ‘n mes gesteek – hieroor wil ek nie eers praat nie. Kom ons gesels eerder oor sy suksesse – kyk bietjie na hierdie lys boeke!
1963: Smokkelaars in die nag
1964: Slagters van die Limpopo
1965: Wraak van die dagbreek
1966: Tussen twee vure
1966: Berg van geheime
1969: Onrus op Bergville
1973: Anderkant die Groot Rivier
1974: Nag van die tarentale
1979: Ou Kanniedood kom huis toe
1981: Stormsee oor Skoonbergbaai
1982: Roep van die visarend
1983: Die lang pad
1984: Geheim van die reënwoud
1985: Dag van die reuse
1987: Baai Baai Tietiesbaai
1988: Die pad na die see
1989: Boude en blaaie
1989: Elkeen se paleis
1989: Winterwerf in die Kavango
1991: Swerwerskos – hier’s die resepte
1992: Boskos uit boude en blaaie
1992: Die vergete vallei
1993: Silwer, jakkals van die Namib
1996: Hande klap vir Afrika
1997: Om ‘n kierie te keer
2005: Manaka. Plek van die horings (na sy dood uitgereik)
1985: The misty mountain
1985: Stormy seas at Clearwater Bay
1986: The day of the giants
1987: Trail of a villain
1987: Smuggler’s trail
1989: Traces of the dark dog
1991: Shadow of the eagle
1991: Silver, jackal of the Namib
1991: The way to the sea
1991: Le jour des Géants
1992: Roar of the lion
1994: The forgotten valley
1997: The price of a chicken
Kyk bietjie na die toekenings wat hy alles ontvang het:
1981: Tafelbergtoekenning vir Jeuglektuur vir Stormsee oor Skoonbergbaai
Hiermee dan ‘n huldeblyk aan een van die byna vergetenes – Pieter Pieterse dankie dat jy Afrikaans so lekker gemaak het!!!!!
This entry was posted on Friday, June 20th, 2008 at 11:52 am and is filed under Uncategorized.	You can follow any responses to this entry through the RSS 2.0 feed. You can leave a response, or trackback from your own site.
12 Responses to Bosveldhotel – die Moewie
2008/06/20 at 12:46 pm
Ek stem van hierdie ou afrikaans flieks is regtig baie goed!!
2008/06/20 at 12:54 pm
Pieter Pieterse was goed!!! Hartseer einde.
Ek hoop dit gaan nog goed met sy Ingelsman.
Nice inskrywing Pikkie
2008/06/20 at 1:13 pm
Pieter Pieterse is nog een van ons geniale skrywers wat te vroeg uit die lewe geruk is.
Ek sien ek het meeste van sy boeke al gelees 🙂
2008/06/20 at 2:59 pm
♪ Ek’s ‘n koning ek is ‘n kooooooning…..hier op my bosveldplaas ♪
Ek geniet daai moewie nog net so baie soos die eerste keer toe ek dit as seuntjie gesien het
2008/06/20 at 3:37 pm
Nog nooit gesien nie!
Ek hou van jou kuiervlaggies, mag dit dalkies vir myself steel…
2008/06/20 at 3:44 pm
ek wonder wat tant poppie sal se as sy weet haar frikkedel was al getroud hahaaaaaaaaa….
2008/06/20 at 3:55 pm
@ Netjane – nog ‘n ding om te doen as jy terug is in SA – kyk die ou Afrikaanse flieks…. en jy mag maar die flaggies steel, (ek’t ook!) 😳
2008/06/20 at 6:24 pm
Ek het BosveldHotel net so geniet! Ek dink aan gaan hom sommer vanaand vir my uitneem sodat ek weer die lekker ou dae kan herleef!
Ek salueer ook vir Pieter Pieterse!
2008/06/20 at 7:45 pm
Baie die flieks was so vreeslik erg dramaties! Ek dink daai kuiervlaggies is baie cool.
2008/06/20 at 7:55 pm
Daai kuiervlaggies is gratis en verniet, almal wat wil mag dit kry… Jy ook Emil! 😆
2008/06/21 at 1:50 pm
Ek werk nog daaraan, patience is a virtue…wag net vir my depression session om oor te waai…sal voor Maandag op wees belowe belowe belowe
2008/06/22 at 7:43 am
Daardie boek van Pieter Pieterse, daardie een wie se naam “Bosberaad” is, is ‘n belangrike boek in my lewe. Elke keer as ek by ‘n kruispad in die lewe kom, of bietjie perspektief soek, lees ek dit.
Dit het oulike wysheid, maar ook genoeg snaakse stories om jou te herinner dat daar taai tye is, maar die lewe is steeds die meeste van die tyd ‘n lied.
Pieter Pieterse – Maximum Respect!